KLASA: 910-01/16-01/0058

URBROJ: 2137/01-03-02/2-19-187

Koprivnica, 19.03.2019.

Na temelju članka 55. Statuta Grada Koprivnice („Glasnik Grada Koprivnice“ broj: 4/09, 1/12, 1/13, 3/13 - pročišćeni tekst i 1/18) i članka 303. stavka 1. Zakona o javnoj nabavi („Narodne novine“ broj 120/16.) - u daljnjem tekstu: „ZJN 2016“, gradonačelnik Grada Koprivnice Mišel Jakšić, dipl. oec., dana 19. ožujka 2019. godine, donio je

**ODLUKU**

**o poništenju postupka javne nabave: Opremanje Inkubatora kreativnih industrija**

**– za Grupu III – Nabava 3D printera**

1. Poništava se postupak javne nabave: Opremanje Inkubatora kreativnih industrija - za Grupu III – Nabava 3D printera, a koji je Javni naručitelj Grad Koprivnica, Zrinski trg 1, 48 000 Koprivnica, OIB: 62112914641 objavio u otvorenom postupku javne nabave: Opremanje inkubatora kreativnih industrija - Grupa III – Nabava 3D printera, u Elektroničkom oglasniku javne nabave Republike Hrvatske dana 31.12.2018., pod brojem objave: 2018/S 0F2-0036859, evidencijski broj nabave: 12/18 JN-MV, Procijenjena vrijednost Grupe III. – nabava 3 D printera, iznosila je 216.492,00 kn (bez PDV-a).
2. Postupak nabave iz točke I. ove Odluke poništava se jer su nepravilne ponude ponuditelja ITehLab d.o.o., Slovenčeva ulica 97, 1000 Ljubljana i ponuditelja IZIT d.o.o., Fallerovo šetalište 22, 10 000 Zagreb. Ponuditelja ITehLab d.o.o., Slovenčeva ulica 97, 1000 Ljubljana nije dostavio jamstvo za ozbiljnost ponude. Ponuditelj IZIT d.o.o., Fallerovo šetalište 22, 10 000 Zagreb je dostavio ponudu suprotno članku 280. stavak 4. ZJN 2016 pa je sukladno članku 3. točki 12. ZJN 2016 takva ponuda nepravilna.
3. Ova Odluka objavljuje se zajedno sa Zapisnikom o pregledu i ocjeni ponuda za Grupu III. u Elektroničkom oglasniku javne nabave Republike Hrvatske. Ova postaje izvršna njenom objavom u Elektroničkom oglasniku javne nabave Republike Hrvatske pri čemu se dostava smatra obavljenom istekom dana objave. Javni naručitelj Grad Koprivnica če po izvršnosti ove Odluke pokrenuti postupak za isti ili sličan predmet nabave.

**Obrazloženje**

Javni naručitelj Grad Koprivnica, Zrinski trg 1, 48 000 Koprivnica, OIB: 62112914641 je temeljem članka 86. Zakona o javnoj nabavi proveo postupak javne nabave za predmet nabave Opremanje inkubatora kreativnih industrija - Grupa III. Nabava 3D printera iObavijest o nadmetanju poslana je u Elektronički oglasnik javne nabave Republike Hrvatske (Datum slanja objave: 28.12.2018., datum objave u EOJN: 31.12.2018., broj objave: 2018/S 0F2-0036859, 21.01.2019., datum objave u EOJN: 22.01.2019., broj objave 2019/S F14-0002394, Datum slanja objave: 31.01.2019., datum objave u EOJN: 01.02.2019., broj objave 2019/S F14-0003793, dana 28.12.2018. godine i objavljena 31.12.2018. godine pod brojem objave: 2018/S 0F2-0036859.).

Procijenjena vrijednost nabave za Grupu III. Nabava 3D printera iznosi 216.492,00 kn bez PDV -a. Javno otvaranje ponuda održano je 15. veljače 2019. godine u 12:00 sati u prostorijama Naručitelja.

U roku za dostavu ponuda u Grupi III. pristigle su dvije ponude i to ponuditelja ITehLab d.o.o., Slovenčeva ulica 97, 1 000 Ljubljana i ponuditelja IZIT d.o.o., Fallerovo šetalište 22, 10 000 Zagreb.

Tijekom pregleda i ocjene ponuda utvrđeno je sljedeće:

* Sukladno točki 44.1. Dokumentacije o nabavi, ponuditelj je bio obvezan u ponudi priložiti jamstvo za ozbiljnost ponude u obliku bankarske garancije na poziv ili novčanog pologa. Kako ponuditelj ITehLab d.o.o., Slovenčeva ulica 97, 1 000 Ljubljana nije dostavio jamstvo za ozbiljnost ponude do roka za dostavu ponuda i njihova ponuda se odbija kao nepravilna jer nije sukladna Dokumentaciji o nabavi (sukladno članku 3. točki 12. ZJN 2016, nepravilna je svaka ponuda koja nije sukladna dokumentaciji o nabavi), a sve sukladno članku 295., stavku 1. ZJN 2016.
* Ponuda ponuditelja IZIT d.o.o., Fallerovo šetalište 22, 10 000 Zagreb nepravilna je te se ista odbija iz razloga što je ponuditelj postupio suprotno članku 280. stavak 4. ZJN 2016 te je izradio ponudu i pritom se nije pridržavao zahtjeva i uvjeta iz dokumentacije o nabavi. Naime, ponuditelj je ispunio i dostavio Troškovnik objavljen dana 28. prosinca 2018. u 13:12 sati, a ne Troškovnik kojeg je naručitelj objavio nakon prve izmjene Dokumentacije o nabavi dana 21. siječnja 2019., odnosno prije isteka roka za dostavu ponuda. Takva je ponuda utvrđeno nepravilna jer nije sukladna Dokumentaciji o nabavi. Sukladno članku 3. točki 12. ZJN 2016, nepravilna je svaka ponuda koja nije sukladna dokumentaciji o nabavi. Sukladno članku 20. stavku 8. Pravilnika o dokumentaciji o nabavi te ponudi u postupcima javne nabave („Narodne novine“ broj 65/17), Troškovnik se ne smatra određenim dokumentom koji nedostaje u smislu članka 293. ZJN 2016 te naručitelj ne smije zatražiti ponuditelja da isti dostavi tijekom pregleda i ocjene ponuda.

Slijedom svega navedenog, odlučeno je kao u izreci.

**Uputa o pravnom lijeku:**

Protiv ove Odluke o poništenju može se izjaviti žalba Državnoj komisiji za kontrolu postupka javne nabave, Koturaška cesta 43/IV, 10000 Zagreb u roku od deset dan od dana primitka odluke o poništenju, u odnosu na postupak pregleda i ocjene ponuda ili razloga poništenja ponuda. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne Komisije i Elektroničkog oglasnika javne nabave RH. Istodobno s dostavljanjem žalbe Državnoj komisiji, jedan primjerak žalbe žalitelj je dužan dostaviti i Naručitelju na dokaziv način.

GRADONAČELNIK:

Mišel Jakšić, dipl. oec.